

**Vodič za građane** **za 2025. godinu**

**Općina Civljane**

**Poštovani građani,**

predstavljamo Vam *Vodič za građane* za 2025. godinu. U njemu je prikazano iz kojih izvora Općine Civljane ostvaruje rashode te za koje namjene i u koje projekte ih raspoređuje. U želji za transparentnošću raspolaganja javnim novcem i boljom komunikacijom s našim građanima nastavljamo s projektom koji se nalazi na Internet stranici [www.proracun.hr](http://www.proracun.hr/) te na našoj službenoj internetskoj stranici <https://civljane.hr/> .

Ukupni prihodi i rashodi Općine Civljane za 2025. godinu planirani su u iznosu od 511.400,00 eura.

Naš glavni cilj je poboljšanje kvalitete života svih naših stanovnika. Ove godine nastavljamo s ulaganjima u održavanje cesta i javnih površina, brigu o njihovoj čistoći, modernizaciju uređaja i javne rasvjete, evidenciju komunalne infrastrukture te osiguranje prijevoza pitke vode. Sve ove aktivnosti usmjerene su prema stvaranju ugodnijeg i ljepšeg okruženja za život u našoj Općini.

Poseban naglasak stavljamo na ulaganje u mlade, njihovo obrazovanje i poticanje na postizanje uspjeha, jer upravo su oni temelj i budućnost našeg društva. Kroz sufinanciranje prijevoza i nabave školskih knjiga za učenike i studente, dodjelu stipendija te obnovu škole u Kutluši, nastojimo ublažiti financijske izazove obrazovanja, prepoznati njihov trud i nagraditi postignuća. Ovim inicijativama želimo inspirirati mlade da ostvaruju svoje potencijale i pružiti im podršku na njihovom putu prema uspjehu.

Briga o dostojanstvu i zadovoljavanju osnovnih životnih potreba svih naših stanovnika provodi se kroz Program socijalne skrbi. Pružanjem pomoći pojedincima i obiteljima nastojimo ublažiti njihove svakodnevne izazove. Vjerujemo da će ova podrška doprinijeti kvalitetnijem i dostojanstvenijem životu za sve kojima je potrebna.

Na području naše Općine djeluju sportske, vjerske, kulturne i druge udruge koje obogaćuju našu zajednicu i omogućuju pojedincima da otkriju i razviju svoje talente. Zato im kroz donacije pružamo podršku u realizaciji njihovih aktivnosti.

Kako bismo očuvali naš okoliš i stvorili zdravije okruženje za sve generacije, posvećujemo se provedbi programa zaštite okoliša. Želimo osigurati odgovorno upravljanje prirodnim resursima, smanjenju onečišćenja i unaprjeđenju kvalitete života u našoj zajednici.

Kroz ovaj projekt želimo Vam prenijeti informacije pomoću kojih možete pratiti raspolaganje proračunskim sredstvima. Vi, drage građanke i građani, možete svojim prijedlozima i komentarima pridonijeti zajedničkom nam cilju da dostupne resurse raspodijelimo na što učinkovitiji način za boljitak i napredak naše zajednice.

Vaše prijedloge, sugestije i komentare možete ostavljati do 15.12.2024. godine kada ćemo sve zaprimljeno uzeti u obzir te na sjednici Općinskog vijeća predstaviti, te prihvaćeno uvrstiti u konačan prijedlog Proračuna za 2025 godinu.

Savjetovanje za Prijedlog Proračuna Općine Civljane za 2025. godinu možete pronaći [OVDJE.](https://proracun.hr/savjetovanja-detalji.php?kid=43&id=6117)

Načelnik Općine

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinski načelnik iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE CIVLJANE ZA 2025. GODINU, PLANIRANI SU U IZNOSU OD 495.550,00 EURA.**

**PRIHODI I PRIMICI**

**Prihodi poslovanja** Općine Civljane za 2025. godinu planirani su u iznosu od 511.400,00 eura, a čine ih **prihodi od poreza** planirani u iznosu od 68.787,00 eura, **pomoći iz inozemstva i od subjekata unutar općeg proračuna** planirani su u iznosu od 220.000,00 eura, **prihodi od imovine** u iznosu od 175.113,00 eura, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 46.850,00 eura, **kazne, upravne mjere i ostali prihodi** planirani u iznosu od 150,00 eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **6 Prihodi poslovanja** | **231.140,15** | **495.550,00** | **511.400,00** | **536.970,00** | **562.540,00** |
| **61** Prihodi od poreza | 46.628,30 | 78.473,00 | 68.787,00 | 72.226,35 | 75.665,70 |
| **63** Pomoći iz inozemstva i od subjekata unutar općeg proračuna | 38.722,00 | 240.000,00 | 220.000,00 | 231.000,00 | 242.000,00 |
| **64** Prihodi od imovine | 109.754,21 | 130.077,00 | 175.113,00 | 183.868,65 | 192.624,30 |
| **65** Prihodi od upravnih i administrativnih pristojbi, pristojbi po posebnim propisima i naknada | 36.035,64 | 46.850,00 | 46.850,00 | 49.192,50 | 51.535,00 |
| **66** Prihodi od prodaje proizvoda i robe te pruženih usluga, prihodi od donacija te  povrati po protestiranim jamstvima | 0,00 | 0,00 | 500,00 | 525,00 | 550,00 |
| **68** Kazne, upravne mjere i ostali prihodi | 0,00 | 150,00 | 150,00 | 157,50 | 165,00 |

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | **221.135,04** | **393.650,00** | **438.400,00** | **450.870,00** | **478.340,00** |
| **31** Rashodi za zaposlene | 104.158,17 | 113.920,00 | 154.470,00 | 162.193,50 | 169.917,00 |
| **32** Materijalni rashodi | 84.099,91 | 232.130,00 | 232.030,00 | 234.181,50 | 251.333,00 |
| **34** Financijski rashodi | 534,09 | 700,00 | 700,00 | 735,00 | 770,00 |
| **35** Subvencije | 6.268,23 | 6.200,00 | 0,00 | 0,00 | 0,00 |
| **36** Pomoći dane u inozemstvo i unutar općeg proračuna | 5.309,26 | 15.900,00 | 27.000,00 | 28.350,00 | 29.700,00 |
| **37** Naknade građanima i kućanstvima na temelju osiguranja i druge naknade | 5.075,38 | 9.400,00 | 9.800,00 | 10.290,00 | 10.780,00 |
| **38** Rashodi za donacije, kazne, naknade šteta i kapitalne pomoći | 15.690,00 | 15.400,00 | 14.400,00 | 15.120,00 | 15.840,00 |
| **4 Rashodi za nabavu nefinancijske imovine** | **6.368,82** | ***74.000,00*** | **68.000,00** | **81.100,00** | **79.200,00** |
| **41** Rashodi za nabavu neproizvedene dugotrajne  imovine | 00,00 | 0,00 | 5.000,00 | 5.250,00 | 5.500,00 |
| **42** Rashodi za nabavu proizvedene dugotrajne imovine | 6.368,82 | 74.000,00 | 63.000,00 | 75.850,00 | 73.700,00 |
| **Ukupan donos viška / manjka iz prethodne(ih) godine** | **3.636,29** | **27.900,00** | **5.000,00** | **5.000,00** | **5.000,00** |
| **VIŠAK / MANJAK IZ PRETHODNE(IH) GODINE KOJI ĆE SE RASPOREDITI / POKRITI** | 3.636,29 | 27.900,00 | 5.000,00 | 5.000,00 | 5.000,00 |

**Rashodi poslovanja**

**Rashodi poslovanja Općine Civljane za 2025. godinu planirani su u iznosu od 438.400,00 eura, a čine ih:**

1. Rashodi za zaposlene planirani u iznosu od 154.470,00 eura,
2. Materijalni rashodi planirani u iznosu od 232.030,00 eura,
3. Financijski rashodi planirani u iznosu od 700,00 eura,
4. Pomoći dane u inozemstvo i unutar općeg proračuna planirane u iznosu od 27.000,00 eura,
5. Naknade građanima i kućanstvima na temelju osiguranja i druge naknade planirane u iznosu od 9.800,00 eura,
6. Rashodi za donacije, kazne, naknade šteta i kapitalne pomoći planirani u iznosu od 14.400,00 eura.

**Rashodi za nabavu nefinancijske imovine**

Rashodi za nabavu nefinancijske imovine planirani u iznosu od 68.000,00 eura, od toga rashodi za nabavu neproizvedene dugotrajne imovine planirani u iznosu od 5.000,00 eura i rashodi za nabavu proizvedene dugotrajne imovine. Planirani u iznosu od 63.000,00 eura.

**Višak / manjak iz prethodne(ih) godine planirani u iznosu od 5.000,00 eura**

Višak / manjak iz prethodne(ih) godine koji će se rasporediti / pokriti za 2025. godinu planirani su u iznosu od 5.000,00 eura.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 4/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke po prirodnim vrstama te rashode i izdatke prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja,** a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Civljane sastoji se od razdjela, glava i programa. Programi se sastoje od aktivnosti.

**OPIS POSEBNOG DIJELA PRORAČUNA**

**RAZDJEL 001 JEDINSTVENI UPRAVNI ODJEL - 506.400,00 EURA**

**Glava 00101 Jedinstveni upravni odjel - 506.400,00 eura**

**Program 1801 Javna uprava i administracija - 198.780,00 eura**

Iz proračuna je za upravna i izvršna tijela planiran iznos od 198.780,00 eura.

**Program 1802 Predstavničko tijelo - 24.500,00 eura**

Za rad općinskog vijeća planirano je 7.100,00 eura, za sredstva za rad političkih stranaka planirano je 4.700,00 eura, za provedbu lokalnih i manjinskih izbora planirano je 9.000,00 eura, za obilježavanje dana Općine planirano je 1000,00 eura, za proračunsku pričuva planirano je 2700,00 eura.

**Program 1803 Održavanje komunalne infrastrukture - 84.300,00 eura**

Za rashode za uređaje i javnu rasvjetu planirano je 14.000,00 eura, za održavanje cesta i drugih javnih površina planirano je 60.300,00 eura, za održavanje čistoće javnih površina planirano je 10.000,00 eura.



**Program 1805 Prostorno uređenje i unaprjeđenje stanovanja - 23.720,00 eura**

Za evidenciju komunalne infrastrukture planirano je 3.000,00 eura, za prijevoz pitke vode planirano je 9.720,00 eura, za rješavanje imovinsko pravnih odnosa planirano je 11.000,00 eura.

**Program 1806 Promicanje razvoja turizma - 1.200,00 eura**

Za postavljanje WI FI bežičnog interneta planirano je 1.200,00 eura.



**Program 1808 Sustav zaštite i spašavanja (ZiS) - 9.500,00 eura**

Za protupožarnu zaštita planirano je 6.000,00 eura, za udruge građana od značaja za ZiS (HGSS, CK) planirano je 1.000,00 eura, za civilnu zaštita planirano je 2.500,00 eura.

**Program 1809 Promicanje kulture - 11.500,00 eura**

Za donaciju udrugama u kulturi planirano je 500,00 eura, za očuvanje, zaštitu i uređenje kulturnih lokaliteta planirano je 11.000,00 eura.

**Program 1810 Razvoj civilnog društva - 500,00 eura**

Za sport, religija i ostalo planirano je 500,00 eura.

**Program 1811 Socijalna skrb – 6.000,00 eura**

Za pomoć pojedincima i obiteljima planirano je 6.000,00 eura.

**Program 2810 Zaštita okoliša – 1.600,00 eura**

Za odvoz i zbrinjavanje komunalnog otpada planirano je 1.600,00 eura.

 

**Program 2831 Program upravljanja imovinom – 3.000,00 eura**

Za nabavka uredske opreme i namještaja planirano je 3.000,00 eura.

**Program 2832 Program izgradnje komunalne infrastrukture – 5.000,00 eura**

Za izgradnja planirano je 5.000,00 eura.

**Program 2833 Program vodoopskrbe – 62.000,00 eura**

Za dodatno ulaganje - sekundarna mrežu planirano je 62.000,00 eura.

**Program 2834 Program javnih potreba u obrazovanju – 48.800,00 eura**

Za potpore studentima planirano je 1.500,00 eura, za prijevoz učenika i studenata planirano je 1.000,00 eura, za nabavu knjiga za učenike i studente planirano je 1.300,00 eura, za obnovu škole u Kotluši planirano je 45.000,00 eura.



**Program 2835 Program javnih potreba u predškolskom odgoju – 26.000,00 eura**

Za javne potrebe u predškolskom odgoju planirano je 26.000,00 eura.

